ເຄມີພິດຫລາຍພັນຖັງ​ໄຫລລົງ ສູ່​ແມ່​ນໍ້າເມືອງ JILIN
ເຈົ້າໜ້າທີ່ສະພາບແວດລ້ອມຂອງຈີນພວມຕິດ ຕາມກວດກາເບິ່ງລະດັບຂອງສານເຄມີໃນແມ່ນໍ້າ ສາຍນຶ່ງ ຍ້ອນນໍ້າຖ້ວມໄດ້ສຸເອົາຖັງເຄມີ ໄປໃສ່ 3,000 ກວ່າຖັງ.
ເຈົ້າໜ້າທີ່ສະພາບແວດລ້ອມໃນພາກຕາເວັນອອກສຽງ ເໜືອຂອງຈີນ ພວມຕິດຕາມກວດກາເບິ່ງລະດັບຂອງ ສານເຄມີໃນແມ່ນໍ້າສາຍນຶ່ງ ຫຼັງຈາກນໍ້າທີ່ຖ້ວມໄດ້ພັດ ເອົາສານເຄມີພິດ 3,000 ກວ່າຖັງ ໄຫລໄປສູ່ແມ່ນໍ້າດັ່ງກ່າວ ອົງການຂ່າວຊິນຫົວຂອງທາງການຈີນລາຍງານວ່າ ຖັງສານເຄມີພິດເຫຼົ່ານີ້ໄດ້ ໄຫຼລົງສູ່ແມ່ນໍ້າ SONGHUA ໃນແຂວງ JILIN ທາງພາກຕາເວັນອອກສຽງເໜືອຂອງ ຈີນ ໃນວັນພຸດວານນີ້ ຫຼັງຈາກນໍ້າທີ່ຖ້ວມໄດ້ສຸເອົາຖັງ ສານເຄມີພິດໄປຈາກໂຮງງານແຫ່ງນຶ່ງ ອີກ 4,000 ຖັງທີ່ຖືກນໍ້າສຸໄປ ແມ່ນເປັນຖັງເປົ່າ ເຈົ້າໜ້າທີ່ໄດ້ຢຸດເຊົາການແຈກຈ່າຍນໍ້າປະປາເປັນເວລາສັ້ນໆໃຫ້ແກ່ເມືອງ JI LIN ເຮັດໃຫ້ປະຊາຊົນ 4 ລ້ານຄົນໃນເມືອງດັ່ງກ່າວ ຕ້ອງໄດ້ກາງຕໍ່ນໍ້າຂວດເປັນເວລານຶ່ງມື້ ເຈົ້າໜ້າທີ່ສະພາບແວດລ້ອມຂອງເມືອງ JILIN ກ່າວວ່າ ຕົນສາມາດເກັບກູ້ເອົາຖັງສານ ເຄມີພິດໄດ້ແຕ່ພຽງ 400 ຖັງທໍ່ນັ້ນໃນເວລານີ້ ແຕ່ພວກເຈົ້າໜ້າທີ່ເວົ້າວ່າຕົນບໍ່ໄດ້ພົບ ເຫັນວ່າມີສານເຄມີພິດເຈືອປົນຢູ່ໃນແມ່ນໍ້າ SONGHUA ແຕ່ປະການໃດ